Bespreking:Hart - Wikipedia
Hierdie bladsy is 'n besprekingsbladsy waar verbeteringe tot die Hart-artikel bespreek word.
Die artikel is baie mens-sentries[wysig bron]
Hierdie artikel is baie mens-sentries. Ons moet in ag neem dat daar vele ander organismes is waarmee ons die wêreld deel. As hulle eendag tot intelligente wesens evolueer, dan sal hulle aanstoot neem as hulle só 'n artikel moet lees. Hoe gaan ons te werk gaan om sekere anatomiese verskynsels tussen diere te onderskei? Sal ons die algemene term gebruik om die voorkoms by die mens te bespreek, en dan ander diere spesifiseer? So sal bv. hart oor die mens se hart gaan, terwyl hart (walvis) oor die walvis se hart gaan. Wat dink julle? — Adriaan (S★B) 21:43, 15 November 2007 (UTC)
:) Ek dink nie (maar dis net my oningeligde opinie) dat daar soveel verskille is by die walvis/ander soogdiere se harte dat dit 'n nuwe artikel regverdig nie (alhoewel dit kan miskien). Ons kan miskien onderafdelings hier skep vir diere wat se harte se werkings opmerklik van die mens s'n verskil, maar dan weer, wie word bygevoeg en wie nie? (As mens "ontwikkeling van die hart by dolfyne/honde/katte/seeleeus/muis/kangaroe/ens. moet byvoeg kan dit 'n baaaie lang artikel word). Mens kan altyd die walvis/ander diere se werkings van hulle harte by die artikel "Walvis" of "Meerkat" of watookal plaas, of miskien "Anatomie van die walvis/meerkat". Of mens kan telkens noem "hierdie eienskap kom voor in alle soogdiere" of "hierdie kenmerk is uniek tot die mens, in sommige soogdiere funksioneer dit so en so, en in ander so en so, terwyl dit glad nie by insekte voorkom nie". Dis nou baie oppervlakkig en vaag, maar ek wil maar net my punt probeer duidelik maak.
Wanneer ander soogdiere/reptiele/voëls ens. ons artikels begin lees, sal ek daarvan 'n punt maak om seker te maak hulle anatomie word net so goed soos die mens s'n hier teenwoordig :). Anrie 22:16, 15 November 2007 (UTC)
Miskien moet ons wag tot die ander organismes voldoende ontwikkel het en self beswaar hier kom aanteken teen die mensgeörienteerde artikel. :) --RAM 22:31, 15 November 2007 (UTC)
Haha okay :P Ek wou maar net seker maak ; ) — Adriaan (S★B) 10:23, 16 November 2007 (UTC)
Ek weet nie of ek net 'n sissie is nie maar ek vind die eksplisiete foto van 'n menslike hart heel bo aan die artikel bietjie steurend. Kan ons nie eerder die Gray's Antonmy diagrammatiese beeld bo plaas en laer af foto's gebruik nie? Ek neem aan die artikel vorm deel van die beplande natatomie projek wat Anrie so ruk terug voorgestel het. Dit sal dalk lekker wees as mens mooi diagrammatiese beelde kan skep wat oor al die artikels soortgelyke styl het. laurens 11:55, 16 November 2007 (UTC)
Ek moet erken ek vind dit 'n vreemde versoek, maar ek het seker genoeg gekyk en gehelp tydens (diere)slagtings, dat inwendige organe my nie laat gril nie. Ek het die foto geruil met die tekening. Anrie (kontak) 14:50, 23 Februarie 2009 (UTC)